विद्यार्थी लक्ष्य तय कर मेहनत से करें हासिल : विधायक
कस्तूरबा कन्या आश्रम में शनिवार को आनंद उत्सव मनाया गया। कार्यक्रम में मुख्य अतिथि विधायक दीवानसिंह पटेल थे। आश्रम परिवार की ओर से अतिथियों का श्रीफल भेंटकर स्वागत किया। आश्रम की बालिकाओं ने स्वागत गीत प्रस्तुत किया।
आश्रम की निदेशिका पुष्पा सिन्हा ने कार्यक्रम के संबंध में जानकारी दी। आश्रम में कार्य कर कर रहे कर्मचारियों को 5 वेतन का फायदा दिलाने के लिए विधायक का सम्मान किया। साथ ही स्कूल में 1 साल में आयोजित कई गतिविधियों में विजेता 131 छात्राओं को पुरस्कृत किया गया। इसके बाद कन्हैया सिसोदिया ने विचार व्यक्त किए। सर्वोदय परिवार सेंधवा के राजेंद्र शर्मा ने स्व कांता बहन त्यागी की स्मृति में सामाजिक पुरस्कार प्रतिवर्ष 11000 रुपए देने की घोषणा की।
विधायक ने कहा मेहनत करके अपने माता-पिता और देश नाम रोशन करना चाहिए। सभी विद्यार्थी मन लगाकर पढ़ाई करें। अपने निर्धारित लक्ष्य की ओर बढ़ते रहे। मेहनत से ही लक्ष्य को हासिल किया जा सकता है। इसके साथ ही विद्यार्थियों को पढ़ाई करने लिए विधायक तरीके बताए। कार्यक्रम में विद्यार्थियों को परीक्षा के दौरान किस तरह से पढ़ाई करना चाहिए और तनाव मुक्ति के तरीके भी बताए गए। इस अवसर पर संतोष राठौड़, कलावती किराडे, तुलसी सिसोदिया, प्रियंका पवार, ललित पंडित, श्याम पंडित, जगन भाई, आश्रम परिवार उपस्थित रहा। संचालन लोकेंद्र उपाध्याय ने किया।
hin_Deva hin_Deva hin_Deva hin_Deva